
Mes atlikome Panevėžio kurčiųjų ir neprigirdinčiųjų pagrindinės mokyklos 2013 metų finansinių ir biudžeto vykdymo ataskaitų rinkinių duomenų bei Savivaldybės lėšų ir turto valdymo, naudojimo, disponavimo jais teisėtumo ir jų naudojimo įstatymų nustatytiems tikslams per 2013 metus auditą.

Vadovybės atsakomybė 
Panevėžio kurčiųjų ir neprigirdinčiųjų pagrindinės mokyklos direktorius yra atsakingas už finansinių ataskaitų rinkinio parengimą ir teisingą pateikimą pagal Lietuvos Respublikos viešojo sektoriaus apskaitos ir finansinės atskaitomybės standartus, biudžeto vykdymo ataskaitų rinkinio parengimą ir teisingą pateikimą pagal Lietuvos Respublikos teisės aktus, reglamentuojančius šio rinkinio sudarymą, Panevėžio kurčiųjų ir neprigirdinčiųjų pagrindinės mokyklos Savivaldybės lėšų ir turto valdymo, naudojimo ir disponavimo jais teisėtumą ir jų naudojimą įstatymų nustatytiems tikslams bei efektyvią vidaus kontrolę.
Auditoriaus atsakomybė 

Mūsų pareiga, remiantis atliktu auditu, pareikšti nuomonę dėl Panevėžio kurčiųjų ir neprigirdinčiųjų pagrindinės mokyklos finansinių ir biudžeto vykdymo ataskaitų rinkinių bei dėl Savivaldybės lėšų ir turto valdymo, naudojimo ir disponavimo jais teisėtumo ir jų naudojimo įstatymų nustatytiems tikslams.
Auditą atlikome pagal Valstybinio audito reikalavimus, kuriuose nurodyta auditą planuoti ir atlikti taip, kad būtų gautas pakankamas užtikrinimas dėl finansinių ir biudžeto vykdymo ataskaitų rinkinių duomenų tinkamo ir teisingo pateikimo bei dėl Savivaldybės lėšų ir turto valdymo, naudojimo ir disponavimo jais teisėtumo ir jų naudojimo įstatymų nustatytiems tikslams. Audito metu surinkome įrodymus, kuriais pagrindėme Panevėžio kurčiųjų ir neprigirdinčiųjų pagrindinės mokyklos apskaitos sistemos, finansinių ir biudžeto vykdymo ataskaitų rinkinių parengimo ir pateikimo bei Savivaldybės lėšų ir turto valdymo, naudojimo ir disponavimo jais teisėtumo ir jų naudojimo įstatymų nustatytiems tikslams vertinimus. Manome, kad surinkti audito įrodymai suteikia pakankamą pagrindą auditoriaus nuomonei pareikšti.

Sąlyginės nuomonės dėl finansinių ataskaitų rinkinio pagrindas 
Įstaigos bibliotekos fondas neapskaitytas kaip kitas ilgalaikis materialusis turtas, dėl to Finansinės būklės ataskaitos turto dalyje kito ilgalaikio materialiojo turto vertė (A.II.9 eil.) sumažinta 19,5 tūkst. Lt bei ta pačia suma finansavimo sumų, įsipareigojimų, grynojo turto dalyje sumažintos finansavimo sumos (D.I eil.) (ataskaitos 1.1 dalis).
Sąlyginė nuomonė dėl finansinių ataskaitų rinkinio
Mūsų nuomone, išskyrus poveikį, kurį turi sąlyginės nuomonės pagrindą sudarantys dalykai, Panevėžio kurčiųjų ir neprigirdinčiųjų pagrindinės mokyklos 2013 metų finansinių ataskaitų rinkinys parodo tikrą ir teisingą subjekto 2013 m. gruodžio 31 d. finansinę būklę, 2013 metų veiklos rezultatus, grynojo turto pokyčius ir pinigų srautus pagal Lietuvos Respublikos viešojo sektoriaus apskaitos ir finansinės atskaitomybės standartus.

Besąlyginė nuomonė dėl biudžeto vykdymo ataskaitų rinkinio

Mūsų nuomone Panevėžio kurčiųjų ir neprigirdinčiųjų pagrindinės mokyklos 2013 metų biudžeto vykdymo ataskaitų rinkinys visais reikšmingais atžvilgiais parengtas ir pateiktas pagal Lietuvos Respublikos teisės aktus, reglamentuojančius šio rinkinio sudarymą.
Sąlyginės nuomonės dėl Savivaldybės lėšų ir turto valdymo, naudojimo, disponavimo jais teisėtumo ir jų naudojimo įstatymų nustatytiems tikslams pagrindas 

Įstaiga prekių pirkimus vykdė nesivadovaudama teisės aktų, reglamentuojančių viešųjų pirkimų vykdymą, reikalavimais ir neužtikrino, kad būtų laikomasi Viešųjų pirkimų įstatyme įtvirtintų viešųjų pirkimų principų – skaidrumo, lygiateisiškumo (ataskaitos 3.1 dalis).

Sąlyginė nuomonė dėl Savivaldybės lėšų ir turto valdymo, naudojimo, disponavimo jais teisėtumo ir jų naudojimo įstatymų nustatytiems tikslams 

Mūsų nuomonė, išskyrus poveikį, kurį turi sąlyginės nuomonės pagrindą sudarantys dalykai, Panevėžio kurčiųjų ir neprigirdinčiųjų pagrindinė mokykla visais reikšmingais atžvilgiais 2013 metais Savivaldybės lėšas ir turtą valdė, naudojo, disponavo jais teisėtai ir naudojo įstatymų nustatytiems tikslams.

Ši audito išvada teikiama kartu su Audito ataskaita dėl Panevėžio kurčiųjų ir neprigirdinčiųjų pagrindinėje mokykloje atlikto finansinio (teisėtumo) audito rezultatų.

